जिम कॉर्बेट राष्ट्रीय उद्यान
जिम कॉर्बेट राष्ट्रीय उद्यान भारत का सबसे पुराना राष्ट्रीय पार्क है और १९३६ में लुप्तप्राय बंगाल बाघ की रक्षा के लिए हैंली नेशनल पार्क के रूप में स्थापित किया गया था। यह उत्तराखण्ड के नैनीताल जिले के रामनगर नगर के पास स्थित है और इसका नाम जिम कॉर्बेट के नाम पर रखा गया था जिन्होंने इसकी स्थापना में महत्वपूर्ण भूमिका निभाई थी। बाघ परियोजना पहल के तहत आने वाला यह पहला पार्क था। यह एक गौरवशाली पशु विहार है। यह रामगंगा की पातलीदून घाटी में १३१८.५४ वर्ग किलोमीटर में बसा हुआ है जिसके अंतर्गत ८२१.९९ वर्ग किलोमीटर का जिम कॉर्बेट व्याघ्र संरक्षित क्षेत्र भी आता है।
कैम्पबेल बे
कैम्पबेल बे (Campbell Bay) भारत के अण्डमान और निकोबार द्वीपसमूह केन्द्रशासित प्रदेश के निकोबार ज़िले के बड़े निकोबार द्वीप पर स्थित एक बस्ती है। इसका नाम कैम्बेल खाड़ी पर पड़ा है, जिसपर यह तटस्थ है और जो अण्डमान सागर का एक अंश है। समीप ही जोगिंदर नगर का गाँव है। यह इंडोनेशिया के सुमात्रा द्वीप से लगभग १९० कि॰मी॰ उत्तर में स्थित है। समीप ही गैलेथिआ राष्ट्रीय उद्यान है।